KISKŐRÖS VÁROS POLGÁRMESTERE

ELŐTERJESZTÉS
(a Képviselő-testület 2013. augusztus 14-i rendkívüli ülésére)

TÁRGY: A 2013. ÉVI KÖLTSÉGVETÉS MÓDOSÍTÁSA

Az államháztartásról szóló törvény végrehajtásáról szóló 368/2011. (XII.31.) Korm. rendelet 42. §-a alapján, tekintettel a Város 2013. évi költségvetési rendeletének 12. §-ára, a Képviselő-testület rendeletének módosításával az önkormányzat, valamint költségvetési szervei költségvetését megváltoztathatja. 

A Képviselő-testület a 12/2012. Képv.test. határozatával támogatta, hogy Kiskőrösi Többcélú Kistérségi Társulás Tanácsa jóváhagyásával a Kiskőrösi és Császártöltési Idősek Otthona (6200 Kiskőrös, Sárkány J. u. 13.) pályázatot nyújtson be a TIOP-3.4.1-11/1 „Önkormányzati, állami, egyházi, nonprofit fenntartású bentlakásos intézmények korszerűsítése” című pályázati kiírásra az intézmény székhelye (6200 Kiskőrös, Sárkány J. u. 13.) vonatkozásában. Az intézmény 2013. július 01-től önkormányzati fenntartás alá került, ezért a pályázat további lebonyolítása is az önkormányzatra hárul, ezért 179 millió Ft bevételi és kiadási előirányzat beépítése történt meg.
A Képviselő-testület a 43/2012. Képv.test. határozatával egyetértett a TÁMOP-5.4.9-11/1 sz. „Modellkísérleti program az alapszolgáltatások funkcionális összekapcsolására” megnevezésű pályázat benyújtásával. A pályázat beadásra került és a Kiskőrös Város Önkormányzatának 3.318 ezer Ft, a Magyarországi Baptista Egyháznak 26.301 ezer Ft támogatást ítéltek meg. Az Önkormányzatra jutó bevételi és kiadási előirányzatok beépítése megtörtént.

A Képviselő-testület a 91/2012. Képv.test. határozatával támogatta, hogy Kiskőrös Város Önkormányzata pályázatot nyújtson be a TÁMOP-6.1.2/11/3 „Egészségre nevelő és szemléletformáló életmódprogramok a kistérségekben” című pályázati kiírás vonatkozásában. A pályázat benyújtásra került és 124.955 ezer Ft támogatást ítéltek meg Kiskőrös Városának. A bevételi és kiadási előirányzatok beépítése megtörtént.
A Bem József Általános Iskola, a Polgármesteri Hivatal, a Művelődési Központ és a Strandfürdő KEOP napelemes rendszer kiépítése pályázatok mindegyike nyertes, a bevételi és kiadási előirányzatok (összesen 127 millió Ft) beépítése megtörtént.
Kiskőrösi Petőfi Sándor Evangélikus Óvoda, Általános Iskola, Gimnázium és Kertészeti Szakközépiskola 1 millió Ft önerő biztosítása mellett további 1,5 millió Ft támogatás iránti kérelmét nyújtotta be a gimnázium belső udvarának térkövezésére. A Sárkány J. és a Kossuth L. utca sarkán található társasház 500 ezer Ft önerő biztosítása mellett további 1.065 ezer Ft támogatás iránti kérelmét nyújtotta be a csapadékvíz-elvezetésének kivitelezéséhez. Az előirányzatokat a „Pályázatokhoz önerő, pályázatok előkészítő szakaszainak kiadásai”-ról biztosítottuk.
A fentiek alapján javasolom, hogy a Képviselő-testület Kiskőrös Város 2013. évi költségvetési rendeletének módosítását a rendelet-tervezetben foglaltak szerint fogadja el.

Kiskőrös 2013. augusztus 09.                                                                                 
 Domonyi László s.k.

                                                                                                                                  polgármester
KISKŐRÖS VÁROS ÖNKORMÁNYZATA

KÉPVISELŐ-TESTÜLETÉNEK

…/2013. (…..) önkormányzati rendelete

a Város 2013. évi költségvetéséről szóló

3/2013. (II.14.) önkormányzati rendelet módosításáról

(tervezet)

Kiskőrös Város Képviselő-testülete az államháztartásról szóló 2011. évi CXCV. törvény  23. § (1) bekezdésében foglalt felhatalmazás alapján, valamint a Magyarország helyi önkormányzatairól szóló 2011. évi CLXXXIX. törvény 111. § (2) bekezdésében, a helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköreiről szóló 1991. évi XX. törvény 138. §. (1) b) pontjában meghatározott feladatkörében eljárva, az állandó bizottságok egyetértésével a következőket rendeli el:
1. §

A 3/2013. (II.14.) önkormányzati rendelet (a továbbiakban: Kr.) 2. § (1) bekezdése helyébe a következő rendelkezés lép:


„(1) A Képviselő-testület Kiskőrös Város 2013. évi költségvetésének

	kiadási főösszegét
	4.648.692.000 forintban

	finanszírozási célú kiadásait                                          
	55.753.000 forintban

	bevételi főösszegét
	3.510.830.000 forintban

	finanszírozási célú bevételek:
	

	· kölcsönök visszatérülését
	22.477.000 forintban

	· 2012. évi működési célú pénzmaradványát               
	155.323.000 forintban

	· előző években képzett tartalék maradványát           
	1.015.815.000 forintban


             állapítja meg.”

2. §

A Kr. 1., 2., 3., 4., 5., 6., 7. és 8.  melléklete helyébe, e rendelet 1., 2., 3., 4., 5., 6., 7. és 8. melléklete lép.

3. §.

Ez a rendelet a kihirdetését követő napon lép hatályba, és az azt követő napon hatályát veszti.

